
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τριετής (3) απαγόρευση κυνηγίου στη νήσο Ικαρία Δή¬ 
μου Αγίου Κηρϋκου Νομού Σάμου. 1 

Τροποποίηση της Υ2056147/5039/0022/23.9.91 
κοινής απόφασης Υπουργών Οικ/κών και Υγείας, 
Πρόνοιας και Κοινωνικών Ασφαλίσεων περί καθορι¬ 
σμού ωριαίας αποζημίωσης διδασκόντων στο πρό¬ 
γραμμα χορήγησης ειδικότητας Νοσηλευτικής Χει¬ 
ρουργικής, Νοσηλευτικής Παθολογικής, Νοσηλευ¬ 
τικής Παιδιατρικής και Νοσηλευτικής Ψυχικής 

Υγείας (ΦΕΚ 854/91Β).. 2 

Καθορισμός αποδοχών του με σχέση εργασίας Ιδιωτι¬ 
κού Δικαίου προσωπικού που μεταφέρθηκε και 
υπηρετεί στο Υπουργείο Μακεδονίας Θράκης και 
στα εποπτευόμενα από το Υπουργείο Μακεδονίας 
Θράκης Ν.Π.Δ.Δ., κατ’ εφαρμογή των διατάξεων 


του άρθρου 56 του Ν. 1943/91. 3 

θέσπιση κανονισμού για την ασφαλή κατασκευή και 
κυκλοφορία των δοχείων πίεσης και συσκευών αε¬ 
ρίου.!.. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 88498/4087 (1) 


Τριετής (3) απαγόρευση κυνηγίου στη νήσο Ικαρία Δήμου 
Αγίου Κηρύκου Νομού Σάμου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«περί Δασικού Κώδικα» που προστέθηκαν με τις διατάξεις 
του άρθρου 7 Ν. 177/75, καθώς και τις διατάξεις της 
414985/85 κοινής Υπουργικής Απόφασης ΥΠΕΘΟ- 
ΥΠ.ΓΕ (ΦΕΚ 757/Β/85 «Μέτρα διαχείρισης άγριας πτηνο¬ 
πανίδας». 

2. Την υπ’ αριθ. 1870/11.8.1993 θετική εισήγηση της 
Δ/ 

νσης Δασών Σάμου, καθώς και την σύμφωνο γνώμη του 
Κυνηγετικού Συλλόγου Ικαρίας και Δήμου Αγίου Κηρύ¬ 
κου. 

3. Την μεγάλη οικολογική καταστροφή που προκάλεσε 
στο νησί η πρόσφατη πυρκαγιά της 30.7.1993 στη χλω¬ 
ρίδα και πανίδα, καθώς και την ανάγκη περιορισμού του 
κινδύνου εξαφάνισης των εναπομεινόντων θηραμάτων. 


4. Την υπ’ αριθ. Υ 2015/353362/1.6.1993 ΦΕΚ 398/ 
Β/2.6.1993 απόφαση των Πρωθυπουργού και Υπουργού 
Γεωργίας, περί μεταβίβασης αρμοδιοτήτων Υπουργού Γε¬ 
ωργίας στον Υφυπουργό Γεωργίας Απόστολο Σταύρου, 
αποφασίζουμε: 

Απαγορεύουμε το κυνήγι όλων των θηραμάτων για 3 
(τρία) χρόνια από 1.9.1993 μέχρι 31.8.1996 στη νήσο Ικα¬ 
ρία Δήμου Αγ. Κήρυκος Νομού Σάμου. 

Η Δ/νση Δασών Σάμου παρακαλείται για την έκδοση της 
σχετικής Απαγορευτικής Διάταξης Θήρας την οποία να 
κοινοποιήσει στην Υπηρεσία μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

ΑΠΟΣΤ. ΣΤΑΥΡΟΥ 
: -♦- 

Αριθ. 2053613/6082/0022 (2) 

Τροποποίηση της Υ2056147/5039/0022/23.9.91 κοινής 
απόφασης Υπουργών Οικ/κών και Υγείας, Πρόνοιας-" 
και Κοινωνικών Ασφαλίσεων περί καθορισμού ωριαίας 
αποζημίωσης διδασκόντων στο πρόγραμμα χορήγησης 
ειδικότητας Νοσηλευτικής Χειρουργικής, Νοσηλευτι¬ 
κής Παθολογικής, Νοσηλευτικής Παιδιατρικής και Νο¬ 
σηλευτικής Ψυχικής Υγείας (ΦΕΚ 854/91 Β). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. α) Του άρθρου 17 παρ. 5 του Ν. 1505/84. 

β) Του άρθρου 5 του Ν. 1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 271/23.12.85 τ. Α'). 

2. Την αριθμ. Α4/203/88 απόφαση «καθορισμός όρων 
και προϋποθέσεων για τη χορήγηση τίτλου ειδικού νοση¬ 
λευτή» (ΦΕΚ 106/25.2.88 τ. Β') που εκδόθηκε κατ’ εξου¬ 
σιοδότηση του Ν. 1579/85. 

3. Την αρ. Α4β/4844/88 απόφαση «καθορισμός των ει- 
δικοτέρων θεμάτων που αναφέρονται στις νοσηλευτικές 
ειδικότητες» (ΦΕΚ 856/21.11.88 τ. Β’). ( 

4. Την αρ. Α4β/4635/89 απόφαση «αντικατάστασή·, 

τροποποίηση και συμπλήρωση διατάξεων της υπ’ αριθμ. 
Α4β/4844/88 Υπουργικής Απόφασης «Καθορισμός ειδι¬ 
κότερων θεμάτων νοσηλευτικών ειδικοτήτων» (ΦΕΚ 769/ 
9.10.89 τ. Β'). 

5. Την Υ2009/20.5.1993 απόφαση του Πρωθυπουργού 
και υπουργού Οικονομικών (ΦΕΚ 365/1993 τ. Β'). 

6. Την αριθμ. 1938/19.12.92 κοινή απόφαση Πρωθυ¬ 
πουργού και Υπουργού Υγείας, Πρόνοιας και Κοινωνικών 
Ασφαλίσεων «ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοινωνικών Ασφαλίσεων κίλπ 
(ΦΕΚ 727/11.12.92 τ. Β'), αποφασίζουμε: 

1. Τροποποιούμε την αριθμ. 2056147/5039/0022/ 
29.9.91 κοινή Υπουργική απόφαση και καθορίζουμε την 
ωριαία αποζημίωση των διδασκόντων στο πρόγραμμα Νο¬ 
σηλευτικών Ειδικοτήτων, ήτοι της Νοσηλευτικής Παθολο¬ 
γικής, Νοσηλευτικής Χειρουργικής, Νοσηλευτικής Παιδια¬ 
τρικής και Νοσηλευτικής Ψυχικής Υγείας, για όλα τα Νο¬ 
σοκομεία που εφαρμόζουν τέτοια προγράμματα, σε δύο 
χιλιάδες (2.000) δραχμές. 

2. Το συνολικό ύψος της προκαλούμενης ετήσιας δαπά¬ 
νης ανέρχεται στο ποσό των 19.000.000 δρχ. και έχει 
προβλεφθεί σχετική πίστωση στους προϋπολογισμούς 
των Νοσοκομείων όπου λειτουργεί πρόγραμμα νοσηλευτι¬ 
κών ειδικοτήτων. 

Ο Κ.Α.Ε. επιχορήγησης των Νοσοκομείων από το οποίο 
θα καλυφθεί η συγκεκριμένη δαπάνη είναι ο Κ.Α.Ε. 2811. 
Η ισχύς της απόφασης αυτής άρχεται από 1.9.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Κ. ΓΙΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

- ♦- - 

Αριθ. 2048606/5625/0022 (3) 

Καθορισμός αποδοχών του με σχέση εργασίας Ιδιωτικού 
Δικαίου προσωπικού που μεταφέρθηκε και υπηρετεί 
στο Υπουργείο Μακεδονίας Θράκης και στα εποπτευό¬ 
μενα από το Υπουργείο Μακεδονίας Θράκης Ν.Π.Δ.Δ., 
κατ’ εφαρμογή των διατάξεων του άρθρου 56 του Ν. 
1943/91. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 19 του Ν. 
1876/90 «Ελεύθερες συλλογικές διαπραγματεύσεις και 
άλλες διατάξεις». 

2. Τις διατάξεις του άρθρου 40 του Ν. 849/78 (ΦΕΚ 
232/Α/78). 

3. Τις διατάξεις του άρθρου 56 του Ν. 1943/91 (ΦΕΚ 
50/Α/91). 

4. Τις διατάξεις των παρ. 14, 16 και 17 του άρθρου 20 
του Ν. 1735/87 (195Α ). 

5. Την αριθμ. Υ 2009/20.5.93 (ΦΕΚ 365/Β/93) από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

6. Το γεγονός ότι συντρέχει περίπτωση αδυναμίας υπο¬ 
γραφής ειδικής συλλογικής σύμβασης εργασίας γι’ αυτούς 
τους εργαζομένους, αποφασίζουμε: 

1. Ορίζουμε όπως για τη μισθοδοσία του μεταφερομέ- 
νου προσωπικού με σχέση εργασίας ιδιωτικού Δικαίου στο 


Υπουργείο Μακεδονίας Θράκης και στα Ν.Π.Δ.Δ. που 
εποπτεύονται από αυτό, κατ’ εφαρμογή των διατάξεων 
του άρθρου 56 του Ν. 1943/91, έχουν εφαρμογή οι διατά¬ 
ξεις του Ν. 1505/84 «Αναδιάρθρωση μισθολογίου προσω¬ 
πικού Δημόσιας Διοίκησης» όπως τροποποιήθηκε με το 
1810/88 «Συμπλήρωση και βελτίωση του Ν. 1505/84...» 
με εξαίρεση τις διατάξεις που αναφέρονται στην παρ. 3 
της παρούσας. 

2. Η κατάταξη στα μισθολογικά κλιμάκια του Ν. 
1505/84 θα γίνει με βάση τα τυπικά προσόντα που απαι¬ 
τήθηκαν κατά την μεταφορά των υπαλλήλων αυτών ή 
εκείνα που απαιτήθηκαν για την τυχόν ένταξή τους σε 
άλλη ειδικότητα και όχι άλλα αυξημένα τυπικά προσόντα 
που είχαν, χωρίς να απαιτούνται για την κατά τ’ ανωτέρω 
μεταφορά ή ένταξη ή που απέκτησαν μεταγενέστερα. 

3. Οι διατάξεις των άρθρων 1,15,17 παρ. 1,2 και 3, 22, 
23, 25 παρ. 1 & 2, 26, 27, 28, 29, 30 & 31 του Ν. 1505/84 
καθώς και των άρθρων 9,10 παρ. 1,2 και 4,11,14,16,18 
& 20 του Ν. 1810/88 δεν έχουν εφαρμογή στο προσωπικό 
της παρούσας. 

, 4. Οι υπηρεσίες που προσφέρθηκαν σε τομείς έξω του 
Δημοσίου, Ν.Π.Δ.Δ. καί Ο.Τ.Α. (δηλ. υπηρεσίες Ιδιωτικού 
Τομέα) δεν αναγνωρίζονται για τη μισθολογική εξέλιξη 
των υπαλλήλων (Μ.Κ. και Χρονοεπίδομα). 

5. Από τις διατάξεις αυτής της απόφασης ενδεχομένως 
να προκληθεί δαπάνη σε βάρος του Κρατικού Προϋπολο¬ 
γισμού και των εποπτευομένων από το Υπουργείο Μακε¬ 
δονίας - Θράκης Ν.Π.Δ.Δ. η οποία δεν μπορεί να προσδιο- 
ρισθεί και θα είναι ασήμαντη. 

6. Η απόφαση αυτή ισχύει από την 1,8.1993. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΚΩΝ. ΓΙΑΤΡΑΚΟΣ ΠΑΝ. ΧΑΤΖΗΝΙΚΟΛΑΟΥ 

-- 

Αριθ. 14165/Φ17.4/373 (4) 

θέσπιση κανονισμού για την ασφαλή κατασκευή και κυ¬ 
κλοφορία των δοχείων πίεσης και συσκευών αερίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137/α). 

2. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/87) όπως τροπο¬ 
ποιήθηκε με το Π.Δ. 396/89 (ΦΕΚ 172/Α). 

3. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής και άλλες διατάξεις» (ΦΕΚ 14/Α). 

4. Την Υπουργική Απόφαση ΦΕΚ 291/Β/87 «Συσκευές 
πίεσης και μέθοδοι ελέγχου αυτών» σε συμμόρφωση προς 
την οδηγία 76/767/ΕΟΚ. 

5. Τις Υπουργικές Αποφάσεις: 

6.1. Β/19338/1944/87 «χαλύβδινες φιάλες αερίου χω¬ 
ρίς συγκόλληση» σε συμμόρφωση προς την οδηγία 84/ 
525/ΕΟΚ (ΦΕΚ 624/Β/87). 

6.2. Β/19339/1945/87 «Φιάλες αερίου χωρίς συγκόλ¬ 
ληση κατασκευασμένες από κεκραμένο ή μη αλουμίνιο» 
σε συμμόρφωση προς την οδηγία 84/526/ΕΟΚ (ΦΕΚ 
624/Β/87). 

6.3. Β/19340/1946/87 «Συγκολλητές φιάλες αερίου 
από μη κεκραμένο χάλυβα» σε συμμόρφωση προς την 

οδηγία 84/527/ΕΟΚ (ΦΕΚ 639/Β/87). 

7. Τις Υπουργικές Αποφάσεις: 

7.1. 12479/Φ17/414/91 «Απλά δοχεία πίεσης» σε 
συμμόρφωση προς τις οδηγίες 87/404/ΕΟΚ και 90/488/ 
ΕΟΚ (ΦΕΚ 431/Β/91). 

7.2 15233/3.7.91 «Σχετικά με συσκευές αερίου» σε 
συμμόρφωση προς την οδηγία 90/396/ΕΟΚ (ΦΕΚ 487/Β/ 
91). 

8. Την Υπουργική Απόφαση Β10451/929/88 «Όροι 
ίδρυσης και λειτουργίας εμφιαλωτηρίων πεπιεσμένων αε¬ 
ρίων...» (ΦΕΚ 370/Β/88) όπως τροποποιήθηκε και διορ¬ 
θώθηκε μεταγενέστερα. 

9. Τις διατάξεις του άρθρου 27 του Ν. 2081 /1992 (ΦΕΚ 
154/Α). 

10. Το γεγονός ότι από τις διατάξεις της παρούσης από¬ 
φασης δεν προκύπτει δαπάνη εις βάρος του κρατικού 
προϋπολογισμού. 

11. Την αριθ. Υ.1943/92 κοινή απόφαση του Πρωθυπουρ¬ 
γού και του Υπουργού Βιομηχανίας, Ενέργειας και Τεχνολο¬ 
γίας, για τη μεταβίβαση αρμοδιοτήτων, αποφασίζουμε: 

ΚΕΦΑΛΑΙΟ I 
Πεδίον Εφαρμογής 
Αρθρο 1 

Η παρούσα απόφαση αφορά την κατασκευή, διάθεση 
στην αγορά, πλήρωση και περιοδικό επανέλεγχο δοχείων 
εντός των οποίων δύναται να αναπτύσσεται ενεργός πίεση 
ρευστού μεγαλύτερη από 0,5 Βετ και τα οποία, είτε εμπί¬ 
πτουν στό πεδίο εφαρμογής μιας των αποφάσεων των πα¬ 
ραγράφων 6 και 7 του σκεπτικού της παρούσης, είτε εμπί¬ 
πτουν στο πεδίο εφαρμογής όπως αυτό αναλυτικά ορίζε¬ 
ται στο παράρτημα 5 της παρούσης αποφάσεως. 

Επίσης η παρούσα απόφαση εφαρμόζεται στις συ¬ 
σκευές αερίου που εμπίπτουν στό πεδίο εφαρμογής της 
απόφασης της παραγρ. 7.2 του σκεπτικού της παρού¬ 
σης. 

Η παρούσα απόφαση δεν εφαρμόζεται στις πόσης φύ- 
σεως, μηχανικές διατάξεις παραγωγής έργου (ατμολέβη¬ 
τες, αεροστρόβιλοι κλπ) αγωγούς καθώς και στα δοχεία τα 
οποία συμμετέχουν άμεσα στην εκτέλεση φυσικών ή χημι¬ 
κών διεργασιών. 

ΚΕΦΑΛΑΙΟ II 

Πρώτη κυκλοφορία δοχείων πίεσης ή συσκευών αερίου 
Άρθρο 2 

. 1. Δοχεία ή συσκευές του άρθρου 1, τα οποία για πρώτη 
φορά διατίθενται στην αγορά και τα οποία εμπίπτουν στο 
πεδίο εφαρμογής μιας των αποφάσεων της παραγράφου 
7 του σκεπτικού της παρούσης, οφείλουν να κατασκευά¬ 
ζονται και να διατίθενται σύμφωνα με τις αποφάσεις αυ¬ 
τές, να φέρουν τα προβλεπόμενα από τις αποφάσεις αυ¬ 
τές σήματα και να εφοδιάζονται με τα κατά περίπτωση 
προβλεπόμενα πιστοποιητικά ή βεβαιώσεις. 

2. Δοχεία του άρθρου 1, που δεν εμπίπτουν στο πεδίον 
εφαρμογής της προηγουμένης παραγράφου, εγχωρίως 
κατασκευαζόμενα ή προερχόμενα από μη κοινοτικές χώ¬ 
ρες, τα οποία για πρώτη φορά διατίθενται στην αγορά και 
τα οποία εμπίπτουν στο πεδίο εφαρμογής μιας των απο¬ 
φάσεων της παραγράφου 6 του σκεπτικού της παρούσης, 
οφείλουν να κατασκευάζονται και να διατίθενται σύμφωνα 
με τις αποφάσεις αυτές, να φέρουν τα προβλεπόμενα από 
τις αποφάσεις αυτές σήματα και να εφοδιάζονται με τα 
κατά περίπτωση προβλεπόμενα πιστοποιητικά ή βεβαιώ¬ 
σεις, τα δοχεία αυτά: 

2.1 Πρέπει να φέρουν τις ενδείξεις που προβλέπονται 


στην παράγραφο 1.2 του παραρτήματος 3 της παρούσης 
αποφάσεως. 

2.2 Εφόσον κατασκευάζονται σύμφωνα με τα αντί¬ 
στοιχα εναρμονισμένα Ευρωπαϊκά Πρότυπα, ή, ελλείψει 
εναρμονισμένων, με Εθνικά πρότυπα χωρών της Κοινότη- 
τος, στο βαθμό που τα πρότυπα αυτά συμπληρώνουν τις 
προβλεπόμενες, από τις αποφάσεις της παραγράφου 6 
του σκεπτικού διαδικασίες, θεωρούνται ότι εκπληρούν την 
απαίτηση της παραγράφου 2 του παρόντος άρθρου. 

\ Άρθρο 3 

1. Δοχεία του άρθρου 1, πλην των αναφερομένων στο 
άρθρο 2 και πλην των κατασκευαζομένων σε χώρες κράτη 
μέλη τών Ε.Κ., τα οποία για πρώτη φορά διατίθενται στην 
αγορά, οφείλουν να εφοδιάζονται με βεβαίωση ελέγχου, η 
οποία θα αναφέρει αν.πρόκειται για σταθερό ή μεταφερό- 
μενο δοχείο, και τι είδους μεταφερόμενο, η οποία χορη¬ 
γείται σύμφωνα με τη διαδικασία του άρθρου 4. 

2. Για δοχεία του άρθρου 1, πλην των αναφερομένων 
στο άρθρο 2, κατασκευαζόμενα σε χώρες κράτη μέλη των 
Ε.Κ., τα οποία για πρώτη φορά διατίθενται στην αγορά, ο 
θέτων σε κυκλοφορία αυτά υποβάλλει στην αρμόδια υπη¬ 
ρεσία του ΥΒΕΤ βεβαίωση ελέγχου ή πιστοποιητικό, εκδι- 
δόμενη από τις επίσημες αρχές της χώρας κατασκευής 
του δοχείου ή από φορέα αναγνωρισμένο απ’ αυτές, στην 
οποία θα περιγράφονται τα υπόψη δοχεία και η προβλεπό- 
μενη χρήση τους και θα βεβαιούται ότι αυτά έχουν κατα- 
σκευασθεί και μπορούν να διατεθούν νόμιμα στην χώρα 
κατασκευής τους. 

Άρθρο 4 

Για τη χορήγηση βεβαίωσης ελέγχου των δοχείων της 
παραγράφου 1 του άρθρου 3, ακολουθείται κατά περί¬ 
πτωση η κάτωθι διαδικασία: 

1. Για τα εγχωρίως κατασκευαζόμενα δοχεία: 

1.10 ενδιαφερόμενος υποβάλλει στην αρμόδια υπηρε¬ 
σία του ΥΒΕΤ τεχνικό φάκελλο, το περιεχόμενο του 
οποίου αναφέρεται στο παράρτημα 2. 

1.2 Η ανωτέρω υπηρεσία ελέγχει τα στοιχεία του τεχνι¬ 
κού φακέλλου, πραγματοποιεί έλεγχο σε δοχείο/α αντι¬ 
προσωπευτικό της παραγωγής του κατασκευαστού, σύμ¬ 
φωνα με τα προβλεπόμενα στην παράγρ. 1 του παραρτή¬ 
ματος 3 και αναλόγως χορηγεί βεβαίωση εξέτασης τύπου 
για το υπόψη δοχείο, υπόδειγμα της οποίας αναγράφεται 
στο παράρτημα Ια. 

Γ ια δοχείο, το οποίο κατασκευάζεται άπαξ, η ανωτέρω 
βεβαίωση εξέτασης τύπου συμπίπτει με την αναφερομένη 
στην επομένη παράγραφο βεβαίωση ελέγχου. 

1.3 Για τα εν συνεχεία κατασκευαζόμενα δοχεία, η υπη¬ 
ρεσία του ΥΒΕΤ διενεργεί έλεγχο, σύμφωνα με τα προ¬ 
βλεπόμενα στην παράγρ. 2 του παραρτήματος 3, προκει- 
μένου να διαπιστώνεται η συμφωνία των υπόψη δοχείων 
με τον εγκριθέντα τύπο, και αναλόγως χορηγεί βεβάωση 
ελέγχου αυτών, υπόδειγμα της οποίας αναγράφεται στο 
παράρτημα 1β. 

2. Για τα εισαγόμενα από τρίτες χώρες δοχεία: 

2.1 Ο ενδιαφερόμενος υποβάλλει στην υπηρεσία του 
ΥΒΕΤ αίτηση συνοδευόμενη με τεχνικό φάκελλο, το πε¬ 
ριεχόμενο του οποίου αναφέρεται στο παράρτημα 2, μαζί 
με βεβαίωση ελέγχου των δοχείων, εκδιδόμενη από φο¬ 
ρέα αποδεκτό από το ΥΒΕΤ. 

Η ανωτέρω υποβολή τεχνικού φακέλλου δεν απαιτείται 
εάν, για τα υπό έγκριση δοχεία, κατά το παρελθόν ο ενδια¬ 
φερόμενος είχε υποβάλλει τεχνικό φάκελλο για τα δοχεία 
αυτά. 

Η υπηρεσία του ΥΒΕΤ εντός δέκα (10) ημερών ελέγχει 

τα υποβληθέντα δικαιολογητικά και κατά την κρίση της. 

2.1.1 είτε χορηγεί βεβαίωση ελέγχου των δοχείων, σύμ¬ 
φωνα με το υπόδειγμα στο παράρτημα 1 γ, εντός τριάντα 
(30) ημερών από της υποβολής των ανωτέρω δικαιολογη- 
τικών. 

2.1.2 είτε, εντός τριάντα (30) ημερών, ελέγχει τα του 
τεχνικού φακέλλου και πραγματοποιεί επανέλεγχο, σύμ¬ 
φωνα με τα προβλεπόμενα στο παράρτημα 4, εκδίδοντας 
αναλόγως αντίστοιχες βεβαιώσεις, σύμφωνα με τα υπο¬ 
δείγματα στα παραρτήματα 1 γ και 1 δ. 

3. Τα δοχεία του παρόντος άρθρου οφείλουν να κατα¬ 
σκευάζονται σύμφωνα με τα αντίστοιχα εναρμονισμένα 
Ευρωπαϊκά Πρότυπα, ή, ελλείψει εναρμονισμένων, με 
Εθνικά πρότυπα χωρών της Κοινότητος. 

4. Για τα μη επαναπληρούμενα μεταφερόμενα (πλην 
αεροζόλ) δοχεία, εφαρμόζεται η διαδικασία του άρθρου 7. 

ΚΕΦΑΛΑΙΟ III 

Κυκλοφορία δοχείων πίεσης 
Άρθρο 5 

Πλήρωση δοχείων εγχωρίως 

1. Μεταφερόμενα δοχεία. 

Μεταφερόμενα χαρακτηρίζονται εκείνα τα δοχεία τα 
οποία πληρούνται σε κατάλληλες εγκαταστάσεις και στη 
συνέχεια μεταφέρονται σε άλλο τόπο προκειμένου να 
χρησιμοποιηθεί το περιεχόμενό τους. 

1.1 Τα μεταφερόμενα δοχεία του άρθρου 1 επιτρέπεται 
να πληρούνται μόνο σε εγκαταστάσεις οι οποίες είναι 
εφοδιασμένες με άδεια λειτουργίας, για το σκοπό αυτό, 
από το ΥΒΕΤ. 

1.2 Οι ανωτέρω εγκαταστάσεις οφείλουν να λειτουρ¬ 
γούν σύμφωνα με τους ισχύοντες κατά περίπτωση ειδι¬ 
κούς κανονισμούς ή διατάξεις. 

1.3 Κατά τη λειτουργία των εγκαταστάσεων πληρώ- 
σεως θα πρέπει: 

1.3.1 Η κατάσταση του δοχείου να εξασφαλίζει την 
ασφαλή λειτουργία του μετά την πλήρωση αυτού. 

1.3.2 Το περιεχόμενο του δοχείου να είναι συμβατό με 
το δοχείο. 

1.3.3 Κατά την πλήρωση του δοχείου να μην έχει παρέλ- 
θει το κατά το άρθρο 6 έτος επανελέγχου. 

1.3.4 Κατά την πλήρωση των δοχείων να αποκλείεται η 
υπερπλήρωση αυτών. 

1.3.5 Το δοχείο να φέρει τις προβλεπόμενες κατά περί¬ 
πτωση ενδείξεις και να φέρει τους κατάλληλους μηχανι¬ 
σμούς σύνδεσης για την ασφαλή, προβλεπόμενη μετέπει- 
ται χρήση του. 

1.3.6 Το πληρωθέν δοχείο σαν τελικό προϊόν (δοχείο, 
περιεχόμενο, χρήση) να είναι σύμφωνο με τα αντίστοιχα 
εναρμονισμένα Ευρωπαϊκά Πρότυπα, ή, ελλείψει εναρμο¬ 
νισμένων, με Εθνικά πρότυπα χωρών της Κοινότητος. 

1.3.7 Εφόσον το δοχείο τίθεται σε κυκλοφορία για 
πρώτη φορά, να πληροί τις απαιτήσεις των άρθρων 2 και 3 
της παρούσης. 

1.3.8 Να λαμβάνονται υπόψη τα υφιστάμενα αντίστοιχα 
εναρμονισμένα Ευρωπαϊκά Πρότυπα, ή, ελλείψει εναρμο¬ 
νισμένων, Εθνικά πρότυπα χωρών της Κοινότητος και ο 
υπεύθυνος της εγκατάστασης εμφιάλωσης να συντάσσει 
τεχνική περιγραφή της διαδικασίας εμφιάλωσης, η οποία 
θα αναφέρεται στα ανωτέρω σημεία 1.3,1 έως 1.3.8 και η 
οποία τίθεται υπόψη του ΥΒΕΤ. 

Εφόσον για την εγκατάσταση πληρώσεως υφίσταται ει¬ 
δικός κανονισμός ή διάταξη,, που αναφέρεται στα ανω¬ 
τέρω αναφερόμενα σημεία 1.3.1 έως 1.3.8, εφαρμόζο¬ 


νται τα προβλεπόμενα στον ειδικό κανονισμό ή διάταξη. 

1.4 Η αρμόδια για τη λειτουργία της εγκατάστασης υπη¬ 
ρεσία του ΥΒΕΤ πραγματοποιεί στις ανωτέρω εγκαταστά¬ 
σεις αιφνιδιαστικούς ελέγχους, τουλάχιστον δύο φορές 
ετησίως, για να διαπιστώνει την ακριβή τήρηση των ανα- 
φερομένων στις ανωτέρω παραγράφους 1.2 και 1.3 προϋ¬ 
ποθέσεων. 

2. Σταθερά δοχεία 

Κατά την πλήρωση των σταθερών δοχείων του άρθρου 1 
ο διενεργών αυτή και ο ιδιοκτήτης του δοχείου πρέπει να 
λαμβάνουν τα κατάλληλα μέτρα ώστε να διασφαλίζεται 
ότι: 

2.1 Το περιεχόμενο του δοχείου είναι συμβατό με το 
δοχείο. 

2.2 Κατά την πλήρωση του δοχείου δεν έχει παρέλθει το 
κατά το άρθρο 6 έτος επανελέγχου. 

2.3 Κατά την πλήρωση των δοχείων αποκλείεται η 
υπερπλήρωση αυτών. 

Επίσης ο ιδιοκτήτης του δοχείου είναι υπεύθυνος: 

2.4 Εφόσον το δοχείο τίθεται σε κυκλοφορία για πρώτη 
φορά να πληροί τις απαιτήσεις των άρθρων 2 και 3 της πα¬ 
ρούσης. 

Άρθρο 6 

Περιοδικός επανέλεγχος δοχείων πίεσης 

1. Τα επαναπληρούμενα δοχεία πίεσης υπόκεινται υπο¬ 
χρεωτικά σε περιοδικό επανέλεγχο, προκειμένου να δια¬ 
πιστώνεται η καλή κατάσταση αυτών, σύμφωνα με τα προ¬ 
βλεπόμενα στο παράρτημα 4 της παρούσης αποφά- 
σεως. 

2. Ο επανέλεγχος δοχείων με όγκο μεγαλύτερο ή ίσο με 
450 11 γίνεται από το ΥΒΕΤ. 

3. Για τα μικρότερα των 450 11 δοχεία, ο επανέλεγχος 
διενργείται από έχοντα κατάλληλες για το σκοπό αυτό 
εγκαταστάσεις, ο οποίος λειτουργεί σύμφωνα με κανονι¬ 
σμό λειτουργίας, ο οποίος συντάσσεται από τον υπεύθυνο 
της εγκατάστασης και εγκρίνεται από το ΥΒΕΤ μαζί με το 
αναγραφόμενο στην παράγραφο 1.2.5 του παραρτήματος 
3 σήμα. 

Το ΥΒΕΤ εποπτεύει την τήρηση του κανονισμού λει¬ 
τουργίας σε τακτά χρονικά διαστήματα. 

4. Μετά τον επανέλεγχο των μεγαλυτέρων ή ίσων με 
450 II δοχείων, ο διενεργών τον επανέλεγχο εκδίδει βε 
βαίωση επανελέγχου αντίστοιχη της προβλεπόμενης γτ- 
παράρτημα 1 δ της παρούσης και εκτελεί το κτύπημα τω 
προβλεπομένων στην παράγραφο 1.2.5 του παραρτήμα¬ 
τος 3 σημάτων. 

5. Για τα μικρότερα των 450 II δοχεία, ο επανέλεγχος 
αυτών αποδεικνύεται με την εγχάραξη (κτύπημα) των προ¬ 
βλεπομένων στην παράγραφο 1.2.5 του παραρτήματος 3 
σημάτων και με τη σύνταξη πρωτοκόλλου επανελέγχου 
από τον διενεργούντα τον επανέλεγχο. 

6. Επανέλεγχος των δοχείων πίεσης γίνεται υποχρεω¬ 
τικά στις περιπτώσεις επέμβασης εν θερμώ επί του σώμα¬ 
τος του δοχείου ή σε περίπτωση θερμικής ή μηχανικής κα- 
ταπόνησης αυτών. 

7. Δεν επιτρέπεται, τηρουμένων των προθεσμιών του 
παραρτήματος 4, η διάθεση στην αγορά ή η λειτουργία δο- 

χείων πίεσης τα οποία δεν έχουν υποβληθεί κατά τα ανω¬ 
τέρω σε Περιοδικό επανέλεγχο. 

Άρθρο 7 

Κυκλοφορία μη επαναπληρουμένων 
μεταφερομένων δοχείων 

1. Για κάθε τύπο μη επαναπληρωμένου μεταφερδμενου 
δοχείου, ο θέτων σε κυκλοφορία αυτό υποχρεούται να 
εφοδιασθεί άπαξ με βεβαίωση ελέγχου αυτού σύμφωνα 
με τα προβλεπόμενα στα άρθρα 3 και 4. 

2. Για την εν συνεχεία κυκλοφορία των ανωτέρω εγχω- 
ρίως κατασκευαζομένων δοχείων, ο θέτων σε κυκλοφορία 
αυτά οφείλει να λαμβάνει όλα τα απαραίτητα μέτρα προ- 
κειμένου να διασφαλίζεται ότι, τα παραγώμενα δοχεία εί¬ 
ναι σύμφωνα με τα προβλεπόμενα στον τεχνικό φάκελλο 
και τη βεβαίωση ελέγχου και συντάσσεται γραπτή δήλωση 
πιστότητας γι’ αυτά. 

Το ΥΒΕΤ διενεργεί έλεγχο, σύμφωνα με τα προβλεπό¬ 
μενα στη παρ. 2 του παραρτήματος 3, σε τυχαία χρονικά 
διαστήματα, προκειμένου να διαπιστώνεται η τήρηση της 
ανωτέρω αναφερόμενης υποχρεώσεως του θέτοντος σε 
κυκλοφορία τα δοχεία. 

ΚΕΦΑΛΑΙΟ IV 
Λοιπές Διατάξεις 
Άρθρο 8 

Εντός έξι (6) μηνών από την ισχύ της παρούσης αποφά- 
σεως οι έχοντες την ευθύνη κυκλοφορίας μεταφερομέ- 
νων δοχείων ή λειτουργίας σταθερών δοχείων πίεσης 
οφείλουν να γνωστοποιήσουν στην αρμόδια, για τη χορή¬ 
γηση άδειας λειτουργίας της εγκατάστασής τους, υπηρε¬ 
σία του ΥΒΕΤ, τα κάτωθι στοιχεία κατά περίπτωση: 

1. Τη θέση και τα χαρακτηριστικά των σταθερών δο¬ 
χείων πίεσης (είδος, περιεχόμενο, όγκο, έτος κατα¬ 
σκευής, πίεση λειτουργίας κ.λπ.). 

2. Τη δυναμικότητα της εγκατάστασης πλήρωσης. 

3. Γ ια τα υποκείμενα σε επανέλεγχο μεταφερόμενα δο¬ 
χεία, την επωνυμία και τη θέση της εγκαταστάσεως επα¬ 
νελέγχου. 

Άρθρο 9 
Κυρώσεις 

1. Οποιοσδήποτε κατασκευάζει, διαθέτει, εγκαθιστά, 
λειτουργεί, εμφιαλώνει, διενεργεί επανέλεγχο ή εμποδί¬ 
ζει τον έλεγχο δοχείων ή συσκευών πίεσης του άρθρου 1, 
κατά παράβαση των όρων της παρούσης αποφάσεως, τι¬ 
μωρείται με πρόστιμο μέχρι πενήντα εκατομμύρια 
(50.000.000) δραχμές. 

2. Τα πρόστιμα επιβάλλονται με απόφαση του οικείου 
Νομάρχη, ύστερα από πρόταση της αρμόδιας υπηρεσίας 
του ΥΒΕΤ. Με την ίδια απόφαση δύναται να αποσύρονται 
από την αγορά, με μέριμνα των οικείων αστυνομικών αρ¬ 
χών ή και να απαγορεύεται η περαιτέρω διάθεση στην 
,γορά ή- η λειτουργία των ανωτέρω δοχείων ή συ¬ 
σκευών. 

3. Τα ανωτέρω πρόστιμα βεβαιώνονται και εισπράττο- 
νχα·. σύμφωνα με τις ισχύουσες διατάξεις περί δημοσίων 
εσόδων, βάσει χρηματικών καταλόγων που συντάσσονται 
και σποστέλλονται από την αρμόδια υπηρεσία στο Δημό- 
ο 'αμείο της διεύθυνσης κατοικίας του οφειλέτη. 

4. Κατά της απόφασης επιβολής προστίμου ή περιορι¬ 
σμού της κυκλοφορίας είναι δυνατή, μέσα σ’ ένα μήνα από 
την κοινοποίησή της στον οφειλέτη, η άσκηση προσφυγής 

νώπιον του Υπουργού Βιομηχανίας Ενέργειας και Τεχνο¬ 


λογίας επί της οποίας αποφασίζει ο Υπουργός εντός εξή¬ 
ντα (60) ημερών από της υποβολής της προσφυγής σ’ αυ¬ 
τόν. 

5. Οι χρηματικοί κατάλογοι δεν αποστέλλονται στο Δη¬ 
μόσιο Ταμείο για βεβαίωση πριν παρέλθει η παραπάνω 
προθεσμία, η δε εμπρόθεσμη προσφυγή αναστέλλει τη 
βεβαίωση μέχρι την έκδοση απόφασης του Υπουργού επί 
της προσφυγής. 

6. Εάν τα ανωτέρω δοχεία ή συσκευές φέρουν το σήμα 
«ΕΚ» θα ενημερώνεται αρμοδίως η επιτροπή των Ευρω¬ 
παϊκών Κοινοτήτων και τα Κράτη Μέλη. 

7. Οι ανωτέρω αποφάσεις που συνεπάγονται περιορι¬ 
σμούς όσον αφορά τη διάθεση στην αγορά ή/και τη θέση 
σε λειτουργία ενός δοχείου ή συσκευής αιτιολογούνται 
επακριβώς. Οι εν λόγω αποφάσεις κοινοποιούνται το τα¬ 
χύτερο δυνατόν στον ενδιαφερόμενο, ο οποίος συγχρό¬ 
νως ενημερώνεται σχετικά με τα ένδικα μέσα τα οποία 
μπορεί να ασκήσει καθώς και με τις προθεσμίες εντός των 
οποίων τα ένδικα αυτά μέσα μπορεί να ασκηθούν. 

Άρθρο 10 

Με απόφαση του Υπουργού ΒΕΤ δύναται να εξουσιοδο¬ 
τούνται κρατικοί ή μη φορείς, για την εκτέλεση των ανα- 
φερομένων στα άρθρα 2, 4 και 6 εργασιών, ελέγχου πι¬ 
στοποίησης, ελέγχου τεχνικού φακέλλου, χορήγηση βε¬ 
βαίωσης ελέγχου, διενέργεια επανελέγχου σε δοχεία με 
όγκο μεγαλύτερο ή ίσο των 450II και εποπτεία επανελέγ¬ 
χου για μικρότερα των 450II δοχεία, καθώς και των εργα¬ 
σιών που περιγράφονται στο άρθρο 14 της υπ’ αριθ. 
Β10451/929/5.5.88 (ΦΕΚ 370/Β/88) απόφασης του 
Υπουργού ΒΕΤ. 

Άρθρο 11 

Με την έκδοση της παρούσης απόφασης παύουν να 
ισχύουν: 

1. Η υπ’ αριθ. Β11492/1590/23.5.88 (ΦΕΚ 363/Β/ 
26.5.88) απόφαση του Υπουργού ΒΕΤ. 

2 Από την υπ’ αριθ. Β10451/929/5.5.88 (ΦΕΚ 370/Β/ 
88) απόφαση του Υπουργού ΒΕΤ: 

-Από το άρθρο 3 οι παράγραφοι 1,2,3 και από τη παρά¬ 
γραφο 4 τα σημεία: «ζ) Σφραγίδα του ελεγκτή ΥΒΕΤ...» και 
«κδ)...μέχρι το τέλος της παραγράφου». 

-Από το άρθρο 7 οι παράγραφοι 8 και 9. 

-Τα άρθρα 18 και 19. 

Άρθρο 12 

1. Ενσωματώνονται και αποτελούν αναπόσπαστο μέρος 
της παρούσης τα παραρτήματα 1 έως 5. 

2. Με απόφαση του Υπουργού ΒΕΤ τα ανωτέρω παραρ¬ 
τήματα μπορεί να συμπληρώνονται ή να τροποποιού¬ 
νται. 

Παράρτημα 1 α 

Β ΕΒΑΙΩΣΗ ΕΞΕΤΑΣΗΣ ΤΥΠΟ Υ 
Αύξων Αριθμός.Ημερομηνία. 

Φορέας Ελέγχου . 

1. Πρότυπο κατασκευής 

2. Περιγραφή δοχείων . 

3. Κάτοχος . 

4. Κατασκευαστής .. 

5. Αριθμός κατασκευής .'.. 

γ' -Μεγίστη επιτρεπόμενη 
• πίεση λειτουργίας Ρ8= . 

7. Πίεση δοκιμής ΡΤ= . 

8. Ελάχιστη και μέγιστη θερ¬ 
μοκρασία λειτουργίας Τ$=από .. .έως ... 

9. Χωρητικότης ν= . 

10. Προβλεπόμενο περιεχό¬ 
μενο .. · ■ · ■ 

11. Περιοδικότης επανελέγχου . 


Βηγ 

Βηγ 


°0 

υ 


12. Παρατηρήσεις . 

(Διενεργηθέντες έλεγχοι, ευρήματα, κ.α.) 


8. Μεγίστη επιτρεπόμενη 
πίεση λειτουργίας 

9. Πίεση δοκιμής 
10. Ελάχιστη και μέγιστη θερ¬ 
μοκρασία λειτουργίας 

11 .Χωρητικότης 

12. Προβλεπόμενο περιεχό¬ 
μενο 

13. Παρατηρήσεις 
(Διενεργηθέντες έλεγχοι, ευρήματα, κ.α.) 

14. Χρονολογία επόμενου 

ελέγχου . 

Ο Φορέας 


Ρ5= .;. Β8γ 

ΡΤ= . .... Βατ 

Τδ=από ...έως ... °0 

ν= ..' ίί 


Ο Φορέας 

Παράρτημα 1β 
ΒΕΒΑΙΩΣΗ ΕΛΕΓΧΟ Υ 

Αύξων Αριθμός.Ημερομηνία. 

* 

Φορέας Ελέγχου .. 

1. Πρότυπο κατασκευής ... 

2. Περιγραφή δοχείων ....... 

3. Κάτοχος .. ■ ■ 

4. Κατασκευαστής . 

5. Αριθμός Βεβαίωσης Εξέ¬ 
τασης τύπου —. 

6. Αριθμός παρτίδας . . 

7. Μεγίστη επιτρεπόμενη 

πίεση λειτουργίας Ρ5= .Ββτ 

8. Πίεση δοκιμής ΡΤ= .— Ββγ 

9. Ελάχιστη και μέγιστη θερ¬ 
μοκρασία λειτουργίας Τ8=από .. .έως ... °0 

10. Χωρητικότης ν= . .1.1 

11. Προβλεπόμενο περιεχό¬ 
μενο · ... — 

12. Παρατηρήσεις . 

(Διενεργηθέντες έλεγχοι, ευρήματα, κ.α.) 

13. Χρονολογία επόμενου 

ελέγχου . 

Ο.Φορέας 

Παράρτημα 1γ 

Β ΕΒΑΙΩΣΗ ΕΛΕΓΧΟΥ ΕΙΣΑΓΟΜΕΝΟΥ ΔΟΧΕΙΟΥ 

Αύξων Αριθμός.Ημερομηνία.. 

Φορέας Ελέγχου . 

Φορέας Ελέγχου χώρας 

προέλευσης . . 

1. Πρότυπο κατασκευής .. 

2. Περιγραφή δοχείων ... 

3. Κάτοχος .;.— 

4. Χώρα προέλευσης . ...... 

5. Κατασκευαστής — . 

6. Αριθμός Βεβαίωσης Ελέγ¬ 
χου .. 

7. Αριθμός παρτίδας .. 


Παράρτημα 1 δ 

Β ΕΒΑΙΩΣΗ ΠΕΡΙΟΔΙΚΟΥ ΕΛΕΓΧΟΥ ΔΟΧΕΙΟ Υ 

Αύξων Αριθμός.[.Ημερομηνία. 

Φορέας Ελέγχου . 

1. Πρότυπο κατασκευής . 

2. Πρότυπο επανελέγχου . 

3. Περιγραφή δοχείων .. 

4. Κάτοχος ....Λ...— 

5. Χώρα προέλευσης 

6. Κατασκευαστής . 

7. Αριθμός παρτίδας . . .. 

8. Μεγίστη επιτρεπόμενη 

πίεση λειτουργίας Ρ5= Ββτ 

9. Πίεση δοκιμής ΡΤ= Βηγ 

10. Ελάχιστη και μέγιστη θερ¬ 
μοκρασία λειτουργίας Τδ=από .. έως ... °0 

11. Χωρητικότης ν= . 1-1 

12. Προβλεπόμενο περιεχό¬ 
μενο ... 

13. Παρατηρήσεις ... 

(Διενεργηθέντες έλεγχοι, ευρήματα, κ.α.) 

14. Χρονολογία επόμενου 

ελέγχου .. 

Ο Φορέας 

Παράρτημα 2 

Περιεχόμενο τεχνικού φακέλλου 

1. Γενικά στοιχεία 

1.1. Όνομα, διεύθυνση κατασκευαστού. 

1.2. Όνομα, διεύθυνση και τηλέφωνο εισαγωγέα 
(στην περίπτωση εισαγόμενου δοχείου). 

1.3. Περιγραφή δοχείου. 

1.4. Προβλεπόμενη χρήση ή απαγορεύσεις χρήσεως 

2. Τεχνικά στοιχεία 

2.1. Χρησιμοποιούμενο πρότυπο. 

2.2. Μελέτη κατασκευής. 

2.2.1. Δεδομένα και παραδοχές κατασκευής. 

2.2.2. Επιλογή υλικών κατασκευής. 

2.2.3. Υπολογισμός αντοχής του δοχείου. 

2.2.4. Κατασκευαστικά σχέδια. 

2.3. Διαδικασία κατασκευής. 

2.3.1. Μέθοδος κατασκευής. 

2.3.2. Μέθοδος συγκόλλησης. 

2.3.3. Μέθοδος ελέγχου κατασκευής. 

2.3.4. Προσόντα συγκολλητών. 
























































7169 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2.4. Αναγραφόμενες ενδείξεις. 

2.5. Προβλεπόμενες διατάξεις ασφαλείας έναντι 
υπερπιέσεως. 

2.6. Για την έγκριση προτύπου, κάθε πληροφορία που 
μπορεί να βοηθήσει στην αξιολόγηση του υπό εξέταση δο¬ 
χείου, π.χ. 

2.6.1. Πιστοποιητικά πρώτων υλών. 

2.6.2. Αντίγραφα εκθέσεων ελέγχου. 

2.6.3. Οδηγίες λειτουργίας. 

Παράρτημα 3 
Έλεγχοι δοχείων πίεσης 

1. Έλεγχος τεχνικού φακέλλου, χορήγηση βεβαίω¬ 
σης εξέτασης τύπου. 

1.1. Οι πραγματοποιούμενοι έλεγχοι και δοκιμές γίνο¬ 
νται σύμφωνα με τα προβλεπόμενα στα αντίστοιχα εναρ¬ 
μονισμένα Ευρωπαϊκά πρότυπα ή με πρότυπα αποδεκτά 
από το ΥΒΕΤ, ειδικώτερα: 

1.1.1. Ελέγχεται ο σχεδιασμός και οι υπολογισμοί του 
δοχείου όσον αφορά τις συνθήκες λειτουργίας, όπως 
πίεση και θερμοκρασία λειτουργίας, το περιεχόμενο, η 
ανάγκη περιοδικών ελέγχων, η διάβρωση, τα στατικά και 
δυναμικά φορτία επί του δοχείου καθώς και οι συνθήκες 
δοκιμής. 

Ιδιαίτερη προσοχή δίδεται στον τρόπο υπολογισμού του 
πάχους του τοιχώματος του δοχείου. 

1.1.2. Ελέγχεται η κατασκευή του δοχείου όσον αφορά 
τα επιλεχθέντα υλικά, τη μέθοδο κατασκευής, τις συγκολ¬ 
λήσεις, τη διάβρωση. 

1.1.3. Επίσης κατά περίπτωση ελέγχεται η πρόβλεψη 
γιά ασφαλή χειρισμό, εσωτερική επιθεώρηση, ύπαρξη κα¬ 
ταλλήλων εξοπλισμών για τον έλεγχο της πίεσης, της θερ¬ 
μοκρασίας ή της στάθμης του ρευστού. 

1.1.4. Ελέγχεται κατά πόσον ο κατασκευαστής έχει την 
τεχνική δυνατότητα, από την άποψη των τεχνικών μέσων 
και εξειδικευμένου προσωπικού, να κατασκευάσει σωστά 
το δοχείο. 

1.2. Ελέγχεται εάν το δοχείο φέρει τις κάτωθι ενδεί¬ 
ξεις: 

1.2.1. Το όνομα ή το σήμα του κατασκευαστού ή του θέ- 
τοντος σε κυκλοφορία το δοχείο και τη θέση εγκατάστα¬ 
σής του 

1.2.2. Τον τύπο ή τον αριθμό σειράς του δοχείου και το 
έτος κατασκευής του. 

1.2.3. Την επιτρεπόμενη πίεση, Ρ8=...Β3 γ, και θερμο¬ 
κρασία λειτουργίας, Τδ=...°0. 

1.2.4. Την πίεση υδραυλικής δοκιμής, ΡΤ=...Β3Γ. 

1.2.5. Κενές θέσεις όπυ τίθενται: 

-Το κατά το άρθρο 6 του παρόντος, εγκεκριμένο σήμα 
του διενεργούντος τον επανέλεγχο. 

-Οι χρονολογίες των πραγματοποιημένων επανελέγ¬ 
χων. 

Εφόσον πρόκειται για μεταφερόμενα δοχεία, επιπλέον 
θα αναφέρεται: 

1.2.6. Το περιεχόμενο του δοχείου με ενδεχομένως 
προειδοποιητικό σύμβολο και τη μάζα του περιεχομένου 
σε Κρ π.χ. Βουτάνιο 10 Κς . 

1.2.7. Τη χωρητικότήτα του δοχείου ν=...ϋ. 

1.2.8. Το απόβαρο του δοχείου με ακρίβεια πρώτου δε¬ 
καδικού ιη=...Κς|. 

Εφόσον το δοχείο εμπίπτει στο πεδίο εφαρμογής μιάς 
των αποφάσεων που αναφέρονται στο σκεπτικό της πα- 
ρούσης, πέραν των ανωτέρω ενδείξεων, θα αναγράφονται 
και οι ενδείξεις που ενδεχομένως προβλέπονται από τις 
αποφάσεις αυτές. 


Εφόσον πρόκειται για μεταφερόμενα μη επαναπληρού- 
μενα δοχεία θα αναφέρονται τα ανωτέρω σημεία: 1.2.1, 

1.2.6, 1.2.7, καθώς και ο αριθμός της αδείας λειτουργίας 
της μονάδος εμφιαλώσεως των δοχείων. 

2. Χορήγηση βεβαίωσης ελέγχου. 

Ελέγχεται, σύμφωνα με τα προβλεπόμενα στα αντίστοιχα 
εναρμονισμένα Ευρωπαϊκά πρότυπα ή πρότυπα αποδεκτά 
από το ΥΒΕΤ, η συμφωνία των κατασκευασθέντων δο¬ 
χείων με τα προβλεπόμενα στον τεχνικό φάκελλο και με 
το εγκριθέν πρότυπο. 

Παράρτημα 4 

Περιοδικοί επανέλεγχοι δοχείων πίεσης 

1. Για τα δοχεία τα εμπίπτοντα στο πεδίο εφαρμογής 
της Β10451/929/88 (ΦΕΚ 370/Β/9.6.88) υπουργικής 
απόφασης, ο επανέλεγχος διενεργείται σύμφωνα με τα 
προβλεπόμενα στην απόφαση αυτή. 

2.1. Οι φιάλες υγραερίου επανελέγχονται σε χρονικά 
διαστήματα σύμφωνα με τα προβλεπόμενα στη παρά¬ 
γραφο 2.2. 

Κατά τον επανέλεγχο των φιαλών υγραερίου θα εκτε- 
λούνται οι εργασίες που προβλέπονται στα αντίστοιχα 
εναρμονισμένα Ευρωπαϊκά πρότυπα, ή ελλείψει εναρμο¬ 
νισμένων με Εθνικά πρότυπα χωρών της Κοινότητος, σύμ¬ 
φωνα με τον εγκεκριμένο κανονισμό λειτουργίας της 
εγκατάστασης επανελέγχου και οπωσδήποτε: 

2.1.1. Καθαρισμός της φιάλης από χαλαρά στρώματα 
βαφής, σκουριές, λάδια και εν γένει ακαθαρσίες με κατάλ¬ 
ληλη μέθοδο π.χ. τρίψιμο με σιδερόβουρτσα, αμμοβολή, 
καθαρισμός με ]βΙ νερού, χημικός καθαρισμός ή άλλη κα¬ 
τάλληλη μέθοδος. 

2.1.2. Εξωτερική εξέταση της φιάλης για διαπίστωση 
φθορών, κακώσεων ή επεμβάσεων επ’ αυτής. 

2.1.3. Ελεγχος στοιχείων σήμανσης. 

2.1.4. Υδραυλική δοκιμασία σε πίεση σύμφωνα με τη 

μελέτη κατασκευής του δοχείου, ή εφόσον δεν υπάρχουν 
στοιχεία, σε πίεση 32&3Γ. Εφόσον από το αντίστοιχο εναρ¬ 
μονισμένο Ευρωπαϊκό πρότυπο προβλέπεται εναλλακτική 
μέθοδος ελέγχου, δύναται να ακολουθείται η μέθοδος 
αυτή. . <· . 

2.2. Πίνακας επανελέγχου. 

2.2.1. Περιοδικότης επανελέγχου. 

2.2.1.1. Κάθε δεκαπέντε (15) χρόνια: 

-Δοχεία τα οποία έχουν κατασκευασθεί και πληρούν τις 
απαιτήσεις ασφαλείας, κοινοτικών οδηγιών, αντιστοίχων 
εναρμονισμένων Ευρωπαϊκών προτύπων, ή ελλείψει τού¬ 
των Εθνικών προτύπων χωρών της Κοινότητας. 

-Τα οποία φέρουν εξωτερικά διαρκώς αντιδιαβρωτική 
προστασία. 

-Τα οποία πληρούνται σύμφωνα με τους όρους της πα- 
ρούσης αποφάσεως. 

-Των οποίων το περιεχόμενο ελέγχεται ότι δεν είναι δια- 
βρωτικό. 

τα οποία πληρούνται, κυκλοφορούν και ελέγχονται περιο¬ 
δικά συνεχώς από νόμιμη εταιρεία. 

Η ανωτέρω εταιρεία μπορεί να συμβάλλεται για την πλή¬ 
ρωση ή/και τον περιοδικό επανέλεγχο των δοχείων με 
άλλη εταιρεία, με την προϋπόθεση ότι θα ελέγχει ότι η 
πλήρωση ή/και επανέλεγχος των δοχείων γίνεται σύμ¬ 
φωνα με τους όρους της σύμβασης. 

2.2.1.2 Κάθε δέκα (10) χρόνια: 

- Δοχεία τα οποία έχουν κατασκευαστεί και πληρούν τις 
απαιτήσεις ασφαλείας, κοινοτικών οδηγιών* αντιστοίχων 
εναρμονισμένων Ευρωπαϊκών προτύπων ή Εθνικών προ¬ 
τύπων χωρών της Κοινότητος, και ~ χ 

- τα οποία φέρουν εξωτερικά διαρκώς αντιδιαβρωτική 
προστασία, και 

- τα οποία πληρούντάι σύμφωνα με τους όρους της πα- 
ρούσης αποφάσεως, και 

- των οποίων το περιεχόμενο ελέγχεται ότι δεν είναι 
διαβρωτικό. 

2.2.1.3 Κάθε πέντε (5) χρόνια: 

- Δοχεία τα οποία έχουν κατασκευαστεί και πληρούν τις 
απαιτήσεις ασφαλείας, κοινοτικών οδηγιών, αντιστοίχων 
εναρμονισμένων Ευρωπαϊκών προτύπων ή Εθνικών προ¬ 
τύπων χωρών της Κοινότητος, και 

- τα οποία φέρουν εξωτερικά διαρκώς αντιδιαβρωτική 
προστασία. 

- τα οποία πληρούντάι σύμφωνα με τους όρους της πα- 
ρούσης αποφάσεως. 

2.2.2. Οι κυκλοφορούσες στην αγορά, κατά την έκδοση 
της παρούσης αποφάσεως, φιάλες οφείλουν να υποβλη¬ 
θούν σε επανέλεγχο το αργότερο εντός εννέα (9) ετών 
από την έκδοση του παρόντος κανονισμού. 

Η περιοδικότης επανελέγχου των φιαλών αυτών ορίζε¬ 
ται στα δέκα (10) έτη. 

Για την αποτελεσματική τήρηση των αναφερομένων 
στην παράγραφο 2.2 στοιχείων, στις εγκαταστάσεις εμ- 
φιαλώσεως θα τηρείται βιβλίο ή κατά προτίμηση αρχείο σε 
ηλεκτρονικό υπολογιστή στον οποίο θα καταχωρούνται τα 
στοιχεία ταυτότητος της. φιάλης και οι χρονολογίες ελέγ-. 
χων. 

3. Για τις λοιπές περιπτώσεις δοχείων επίσης θα εκτε- 
λούνται οι εργασίες και σε χρονικές περιόδους που προ- 
βλέπονται στα αντίστοιχα εναρμονισμένα Ευρωπαϊκά ή 
εθνικά πρότυπα. Ελλείψει των προηγουμένων θα εκτε- 
λούνται τα προβλεπόμενα σε Εθνικά πρότυπα χωρών της 
Κοινότητος ή σε αναγνωρισμένα διεθνή πρότυπα, κατά 
την κρίση του έχοντος την ευθύνη ή εποπτεία φορέα επα¬ 
νελέγχου. 

Για την αχρήστευση των δοχείων, που κρίνονται ως ακα¬ 
τάλληλα για επαναπλήρωση και που αναφέρονται στις 
ανωτέρω παραγράφους ακολουθείται η διαδικασία του 
άρθρου 14 της Υ.Α. Β10451/929/88. 

Παράρτημα 5 

Κατάταξη ρευστών και δοχείων πίεσης 

1 .Τα ρευστά, αναλόγως της επικινδυνότητάς τους, δια- 
κρίνονται σε τρεις ομάδες: 

Ομάδα I 

Ρευστά τα οποία είναι εκρηκτικά, εξαιρετικά ή πολύ εύ¬ 
φλεκτα ή τοξικά, όπως οι ιδιότητες αυτές ορίζονται στο 
ΠΔ 329/83, που εκδόθηκε για την εναρμόνιση της Ελληνι¬ 
κής νομοθεσίας με την οδηγία 67/548/ΕΟΚ, όπως αυτή 
τροποποιήθηκε και ισχύει μεταγενέστερα. 


Ομάδα II 

Ρευστά τα οποία είναι διαβρωτικά, ερεθιστικά, επι¬ 
βλαβή, οξειδωτικά και εν γένει επικίνδυνα για το περιβάλ¬ 
λον, όπως οι ιδιότητες αυτές ορίζονται στο ΠΔ 329/83, 
που εκδόθηκε για την εναρμόνηση της Ελληνικής νομοθε¬ 
σίας με την οδηγία 67/548/ΕΟΚ, όπως αυτή τροποποιή¬ 
θηκε και ισχύει μεταγενέστερα. 

Ομάδα III 

Ρευστά που δεν ανήκουν στην κατηγορία I ή II. 

2. Δοχεία τα οποία εμπίπτουν στις διατάξεις της παρού¬ 
σης αποφάσεως είναι αυτά που: 

2.1 Είναι σταθερά και περιέχουν αέρια ή υγροποιημένα 
αέρια ή υγρά θερμοκρασίας ανωτέρας από το υπό ατμο¬ 
σφαιρική πίεση σημείο ζέσεως, και 

2.1.1 Είναι ρευστά των ομάδων I ή II με γινόμενο Ρ5 και 
V μεγαλύτερο από 20 &3 γΕ και με όγκο μεγαλύτερο από 
0,2 Ε, ή 

2.1.2 Είναι ρευστά της ομάδας III με γινόμενο Ρδ και V 
μεγαλύτερο από 50 &3 γΕ και με όγκο μεγαλύτερο από 0,2 
Ε. 

2.2 Είναι σταθερά και .περιέχουν υγρά θερμοκρασίας 
κατωτέρας από το υπό ατμοσφαιρική πίεση σημείο ζέ¬ 
σεως, 

2.2.1 Είναι ρευστά των ομάδων I και II με γινόμενο Ρδ 
και V μεγαλύτερο από 200 03 γΕ και με όγκο μεγαλύτερο 
από 1 I-, ή 

2.2.2 Είναι ρευστά της ομάδας III με γινόμενο Ρδ και V 
μεγαλύτερο από 200 ό3Γΐ_ και με όγκο μεγαλύτερο από 10 
Ε. 

2.3 Είναι μεταφερόμενα, δηλ. πληρούντάι και εν συνε¬ 
χεία μεταφέροντάι σε άλλο μέρος προκειμένου νά χρησι¬ 
μοποιηθεί το περιεχόμενό τους, 
και 

2.3.1 Περιέχουν ρευστά των ομάδων I ή II και έχουν 
όγκο μεγαλύτερο από 0,05 Ε ή 

2.3.2 Περιέχουν ρευστά της ομάδας III με γινόμενο Ρδ 
και V μεγαλύτερο από 20 03 γΕ και όγκο μεγαλύτερο από 
0,2 Ε. 

Αρθρο 13 

Η ισχύς της παρούσης αποφάσεως αρχίζει μετά παρέ¬ 
λευση τριών (3) μηνών από τη δημοσίευση της παρούσης 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουλίου 1993 

Ο ΥΦΥΠΟΥΡΓΟΣ 

ΘΕΟΔΩΡΟΣ ΔΑΜΙΑΝΟΣ 

